सूचना और प्रसारण मंत्रालय
'नादम' भारतीय संगीत में सुंदरता और विविधता की एक जीवंत झलक प्रस्तुत करती है : निर्देशक इंद्रजीत नट्टोजी
भारतीय संगीत समृद्ध और विविध है। संगीत हमारे जीवन का एक तरीका है। और फिल्म 'नादम' भारतीय संगीत में सुंदरता और विविधता की जीवंत झलक पेश करती है, निर्देशक इंद्रजीत नट्टोजी ने आज 17वें मुंबई अंतर्राष्ट्रीय फिल्म समारोह में कहा।
#एमआईएफएफ डायलॉग को संबोधित करते हुए इंद्रजीत ने कहा " हर वह ध्वनि जिसे हम सुनते हैं, संगीत का एक सुर। संगीत कुछ और नहीं बल्कि सुरों की एक श्रृंखला है। मेरी बेटी सात साल की थी और वह रात को कोई आवाज सुनकर जाग जाती थी। मैंने इस पर विचार किया और फिर एक कहानी बनाई।“
उन्होंने कहा कि फिल्म की विशेषता इसका प्रारूप है। “टीवी और सामान्य सिनेमा के विपरीत, नादम को 1:6 फ्रेम में शूट किया गया है। आप एक बार में पूरे परदे को समाहित नहीं कर सकते।इसलिए फिल्म को इस तरह से फिल्माया गया था कि जहां ध्वनि ही आपको निर्देशित करती है कि कहां देखना है। उन्होंने आगे कहा कि यह एक बहुत ही चुनौतीपूर्ण परियोजना थी” । ‘ नादम ‘ फिल्म के बारे में:
निर्देशक: इंद्रजीत नट्टोजी निर्माता: इंद्रजीत नट्टोजी एनिमेटर: उपासना नट्टोजी रॉय ध्वनि डिजाइनर: अनीश गोहिल निर्देशक का परिचय इंद्रजीत नट्टोजी नेशनल इंस्टीट्यूट ऑफ डिजाइन, अहमदाबाद से स्नातक हैं, और उन्हें फिल्म और ग्राफिक डिजाइन में विशेषज्ञता प्राप्त है। वह एक पुरस्कार विजेता निर्देशक, लेखक और निर्माता हैं। वह 22 साल से ब्लिंक पिक्चर्स नाम के एक प्रोडक्शन हाउस के स्वामी हैं। उन्होंने बंगलुरु में भारतीय संगीत अनुभव संग्रहालय के लिए दो बड़े पैमाने पर फिल्म प्रतिष्ठानों की अवधारणा और निर्माण किया है। वह एक अच्छे चित्रकार भी हैं और उन्होंने कोलकाता और मुंबई में कला दीर्घाओं में अपने चित्रों का प्रदर्शन किया है। इंद्रजीत ने आगे से राइट और आफत-ए-इश्क जैसी फीचर फिल्मों का भी निर्देशन किया है। सार एक युवा लड़की श्रुति रात में ध्वनियों से परेशान और डर कर हुई जाग उठती है। उसकी माँ उसे यह कह कर सांत्वना देती है कि हर ध्वनि एक संगीतमय स्वर है। भारतीय संगीत अनुभव के लिए निर्मित, भारतीय संगीत के पहले स्थायी इंटरैक्टिव संग्रहालय के लिए भारतीय संगीत अनुभव हेतु निर्मित यह फिल्म 180 अंशों के इमर्सिव सर्कुलर प्रोजेक्शन में प्रदर्शन के लिए डिज़ाइन की गई है, जो भारतीय संगीत में सुंदरता और विविधता की एक जीवंत झलक है। पीआईबी एमआईएफएफ टीम | एसएसपी / एए / डीआर / एमआईएफएफ -32 हमारा मानना है कि आप जैसे फिल्म-प्रेमियों के प्रशंसा भरे शब्दों से ही अच्छी फिल्में चलती हैं। हैशटैग #AnythingForFilms / #FilmsKeLiyeKuchBhi और # MIFF2022 का उपयोग करके सोशल मीडिया पर फिल्मों के लिए अपने प्रेम को साझा करें। और हाँ, फ़िल्मों के लिए प्रेम बढाएं ! किस # MIFF2022 फिल्म ने आपके दिल की धड़कन को बढाया या कम किया ? हैशटैग #MyMIFFLove . का उपयोग करके दुनिया को अपनी पसंदीदा एमआईएफएफ फिल्मों के बारे में बताएं यदि आप कहानी से प्रभावित हैं, तो संपर्क करें! क्या आप फिल्म या फिल्म निर्माता के बारे में अधिक जानना चाहेंगे? विशेष रूप से, क्या आप पत्रकार या ब्लॉगर हैं जो फिल्म से जुड़े लोगों से बात करना चाहते हैं? पीआईबी आपको उनसे जुड़ने में मदद कर सकता है, हमारे अधिकारी महेश चोपडे से +91-9953630802 पर संपर्क करें। आप हमें miff.pib[at]gmail[dot]com पर भी लिख सकते हैं। इस समारोह के महामारी- बाद के पहले संस्करण के लिए, फिल्म प्रेमी इस उत्सव में ऑनलाइन भी भाग ले सकते हैं। https://miff.in/delegate2022/hybrid.php?cat=aHlicmlk पर एक ऑनलाइन प्रतिनिधि  के रूप में निशुल्क पंजीकरण कराएं । जब भी उपलब्ध हों तब प्रतियोगिता की फिल्में यहां देखी जा सकती हैं ।
Follow us on social media: @PIBMumbai /PIBMumbai /pibmumbai pibmumbai[at]gmail[dot]com